Na osnovu člana 70. Zakona o organizaciji organa uprave u Federaciji BiH («Sl. novine F BiH» broj: 35/05), člana 50. Zakona o izvršenju Budžeta Bosansko-podrinjskog kantona Goražde („Sl. novine BPK Goražde“ broj: 15/19), te Programa utroška sredstava sa ekonomskog koda 614200 (JAM 003) - Tekući transferi pojedincima - Zdravstveno osiguranje za 2020. godinu, na koji je Vlada Bosansko-podrinjskog kantona Goražde dala saglasnost svojom Odlukom broj: 03-11-129/20 od 23.01.2020. godine, (Službene novine Bosansko-podrinjskog kantona Goražde broj: 2/20), te izmjena i dopuna Programa utroška sredstava broj: 08-11-110-6/20 od 20.02.2020.godine, na koji je Vlada Bosansko-podrinjskog kantona Goražde dala saglasnost svojom Odlukom broj: 03-11-313/20 od 19.02.2020.godine, te Odluke o ostvarivanju prava iz obaveznog zdravstvenog osiguranja za povratnike u Republiku Srpsku za 2020. godinu broj: 03-33-128/20 od 23.01.2020. godine (Službene novine Bosansko-podrinjskog kantona Goražde broj: 2/20), Ministar za socijalnu politiku, zdravstvo, raseljena lica i izbjeglice Bosansko-podrinjskog kantona Goražde objavljuje:

**J A V N I P O Z I V
za podnošenje zahtjeva za ostvarivanje prava iz obaveznog zdravstvenog osiguranja**

**za povratnike u Republiku Srpsku**

**Član 1.**

 Predmet Javnog poziva jeste podnošenje zahtjeva za ostvarivanje prava iz obaveznog zdravstvenog osiguranja za povratnike iz Federacije BiH – Bosansko-podrinjskog kantona Goražde u Republiku Srpsku.

 Pod pravom iz obaveznog zdravstvenog osiguranja podrazumjeva se :

* zadovoljavanje potreba u primarnoj zdravstvenoj zaštiti;
* specijalističko-konsultativnoj zdravstvenoj zaštiti;
* bolničkoj zdravstvenoj zaštiti sa odgovarajućom medicinskom rehabilitacijom.

**Član 2.**

 Uslovi za ostvarivanje prava su:

* Dokaz da je povratnik imao status raseljenog lica u F BiH – ovjerena Izjava i
* CIPS-ova lična karta izdata u općini povratka u RS.

**Član 3.**

Dokumentacija koja se dostavlja uz zahtjev:

* Dokaz da je povratnik imao status raseljenog lica u F BiH – ovjerena Izjava;
* CIPS-ovu potvrdu ili ovjerenu kopiju lične karte izdatu u općini povratka u RS za sve punoljetne članove domaćinstva;
* Ovjerena izjava da povratnik nema zdravstveno osiguranje u mjestu povratka u RS;
* Izvod iz matične knjige vjenčanih za supružnika (ne stariji od 6 mjeseci) – original ili ovjerena kopija;
* Izvod iz matične knjige rođenih za svakog maloljetnog člana porodičnog domaćinstva – original ili ovjerena kopija;

**Član 4.**

Zahtjev sa priloženom dokumentacijom podnosi se od dana objave Javnog poziva na web stranici Vlade Bosansko-podrinjskog kantona Goražde, Oglasnoj ploči Bosansko-podrinjskog kantona Goražde, Zavodu zdravstvenog osiguranja Bosansko-podrinjskog kantona Goražde na propisanom obrascu koji se može preuzeti u Zavoda zdravstvenog osiguranja Bosansko-podrinjskog kantona Goražde, i u prostorijama Ministarstva za socijalnu politiku, zdravstvo, raseljena lica i izbjeglice Bosansko-podrinjskog kantona Goražde.

Podnošenje zahtjeva nije ograničeno vremenom i isti se mogu podnositi do kraja budžetske godine.

**Član 5.**

 Javni poziv objavljuje se na službenoj web stranici Vlade Bosansko-podrinjskog kantona Goražde www.bpkg.gov.ba i na Oglasnoj ploči Bosansko-podrinjskog kantona Goražde.

**Član 6.**

Javni poziv ostaje otvoren tokom čitave godine.

 **Ministarstvo za socijalnu politiku, zdravstvo, M I N I S T AR
 raseljena lica i izbjeglice BPK Goražde** Eniz HalilovićBroj:08-33-111-2/20
Goražde, 27.02.2020. godine